A diabeteses polyneuropathia okozta epidemiológiai és egészségbiztosítási betegségteher elemzése egészségbiztosítási adatok alapján
Authors: Csákvári Tímea , Elmer Diána , Németh Noémi , Kívés Zsuzsanna , Wittmann István , Janszky József , Boncz Imre 
Published: March 2021

Összefoglaló.
Bevezetés: Az idegrendszeri károsodás az egyik leggyakrabban
kialakuló komplikáció a cukorbetegek körében, mely az egyénnek és a
finanszírozónak is jelentős terhet jelent. Célkitűzés:
Elemzésünk célja volt a diabeteses polyneuropathia okozta epidemiológiai és
egészségbiztosítási betegségteher elemzése. Adatok és
módszerek: Az adatok a Nemzeti Egészségbiztosítási Alapkezelő
(NEAK) finanszírozási adatbázisából származnak, és a 2018. évet fedik le.
Meghatároztuk az éves betegszámokat és a 100 000 lakosra jutó igénybevételi
prevalenciát, továbbá az éves egészségbiztosítási kiadásokat korcsoportos és
nemenkénti bontásban és ellátási típusonként. A vizsgált kórképet a Betegségek
Nemzetközi Osztályozása (10. revízió) szerinti G6320-as kóddal azonosítottuk.
Eredmények: A diabeteses polyneuropathia kezelésére a NEAK
6,63 milliárd Ft (24,52 millió USD; 20,78 millió EUR) egészségbiztosítási
kiadást fordított 2018-ban. E költségek legnagyobb hányadát a gyógyszerek
ártámogatása adta (78,29%). A teljes népességre számolt, 100 000 főre vetített
prevalencia 862/100 000 fő volt a férfiak, 981/100 000 fő a nők esetében, együtt
924/100 000 fő a járóbeteg-szakellátásban. A 65–74 évesek jelentek meg a
legnagyobb számban az egyes ellátási szinteken. A nemek eloszlása között a
legtöbb vizsgált korcsoport tekintetében számottevő különbség nem tapasztalható,
65 év felett azonban már jóval magasabb a nők aránya.
Következtetés: A betegség előfordulási gyakorisága a nők
esetében 15,6%-kal magasabb. Idősebb korban jelentősen magasabb betegszámot
figyeltünk meg. A neuropathiás szövődmények elkerülése érdekében a terápiás
kezelésen túl a megelőzésre is sokkal nagyobb figyelmet javasolunk fordítani.
Orv Hetil. 2021; 162(Suppl 1): 38–45.
Summary.
Introduction: Neurological complications are the most common
type of complications among type 2 diabetes mellitus patients, which put a heavy
burden on both individuals and health insurance organizations.
Objective: The aim of our study was to determine the
epidemiological and health insurance disease burden of non-insulin-dependent
diabetes with neurological complications. Data and methods:
Data were derived from the financial database of the National Health Insurance
Fund Administration (NHIFA) of Hungary for the year 2018. Data analysed included
annual patient numbers and prevalence of care utilisation per 100 000 population
according to age groups and sex. Patients were identified with the following
code of the International Classification of Diseases, 10th revision: G6320.
Results: In 2018, NHIFA spent 6.63 billion HUF (24.52
million USD; 20.78 million EUR) on treating diabetic polyneuropathy.
Reimbursement of pharmaceuticals was the main cost driver (78.29% of total
expenditure). Based on patient numbers in outpatient care, prevalence in 100 000
population was 862 men, 981 women, together 924 people based on outpatient-care
utilization. Most patients were aged between 65–74 years in all forms of care.
Regarding sex, no significant differences were found among most age groups,
however, the ratio of women tends to be higher above 65 years of age.
Conclusion: Prevalence was found to be by 15.6% higher
among women. Significantly higher patient numbers were found in old age. Besides
therapeutic interventions, prevention should gain considerably more attention to
avoid polyneuropathic complications. Orv Hetil. 2021; 162(Suppl 1): 38–45.